Sibulnuppsõlg

Sibulnuppsõlg (saksa keeles Zwiebelknopffibel) on üks hilisantiikajal ja varakeskajal kasutatud kaarsõle tüüp. See arenes 3. sajandi teises pooles välja varasemast Rooma ambsõle tüübist (Scharnierfibel, Scharnierarmfibel). Tänapäevane nimetus tuleb kolmest sibulakujulisest otsanupust.
pisi|Kullast gallorooma sibulnuppsõlg 4. sajandist, haruldase motiivina on selle dekooriks miniatuursed portreemedaljonid
pisi|Mosaiik Ravenna San Vitale basiilikas. Kummalgi pool keiser Justinianus I-t seisavad sibulnuppsõlega ametirüüs ametnikud

Sibulnuppsõled olid kasutusel nii hilis-Rooma sõdurirõivastuses kui ka hilisantiikaja ametnike rüüdes. Sõlg hoidis mantlit koos ja seda kanti enamasti paremal õlal. Et seda kandsid peaaegu eranditult sõjaväelased ja ametnikud, oli see ka seisusemärk.Zabehlicky 1980: 1099–1111; Steuer 2007: 616.

Sibulnuppsõlgi valmistati erinevatest materjalidest. Enamik eksemplare on messingist või pronksist, mõned neist olid kullatud või nielloga või emailiga kaunistatud. Vähesed eksemplarid on hõbedast või kullast. Materjalide erinevus vastab nähtavasti kandjate staatuse erinevusele. Bütsantsis tehtud sõlgedel võis leida kristlikku sümboolikat.R. Mir. Fibulae. - Smarthistory Kullast sibulnuppsõlg on leitud ka frankide kuninga Childerich I hauast.

Veel üks sibulnuppsõlg leiti 1958. aastal kaevetööde käigus Piesporti vallast Niederemmelis. See pärineb aastast 315/316. Keisrid Constantinus I ja Licinius annetasid selle oma 10-aastase valitsemisjuubeli puhul Servandusele.www.uni-trier.de Verbund zur Erforschung der antiken Kaiserresidenz Trier.

 Viited 

 Kirjandus 
 Heinrich Zabehlicky. Zwiebelknopffibel als Kennzeichen von römischen Soldaten auf spätrömischen Denkmälern. – William S. Hanson, Lawrence J. F. Keppie (toim). Roman frontier studies 1979. Papers presented to the 12th International Congress of Roman Frontier Studies, kd 3. B.A.R.: Oxford 1980, ISBN 0-86054-080-4, lk 1099–1111.
 Philipp Mark Pröttel. Zur Chronologie der Zwiebelknopffibel. – Jahrbuch des Römisch-Germanischen Zentralmuseums Mainz, kd 35, 1988, lk 347–372.
 Heinrich Beck (toim). Fibel und Fibeltracht. – Reallexikon der Germanischen Altertumskunde, kd 8: Euhemerismus – Fichte, 2., täiesti ümbertöötatud ja oluliselt täiendatud trükk, de Gruyter, Berlin jt 1994, ISBN 3-11-013188-9, lk 411–607.
 Heiko Steuer. Zwiebelknopffibel. – Reallexikon der Germanischen Altertumskunde (RGA), 2. trükk, kd 34, Walter de Gruyter, Berlin/New York 2007, ISBN 978-3-11-018389-4, lk 605–623.

Kategooria:Sõled